laion/Wikipedia-Exotic huggingface dataset:
დანიის ეროვნული საფეხბურთო ნაკრები

დანიის ეროვნული საფეხბურთო ნაკრები— ფიფას და უეფა-ს წევრი საფეხბურთო ნაკრები. წარმოადგენს დანიას საერთაშორისო ასპარეზზე. 1992 წელს გახდა ევროპის ჩემპიონი. ოფიციალური საიტი დანიის ეროვნული საფეხბურთო ნაკრები Twitter-ზე
Better Dayz

Better Dayz — ამერიკელი რეპერ ტუპაკ შაკურის მერვე სტუდიური ალბომი, რომელიც გამოიცა 2002 წელს. ამ ალბომში შეტანილია სიმღერები, რომელიც ჩაწერილი იქნა ტუპაკის მაკაველის პერიოდში. აქ არის 23 მანამდე უცნობი ჩანაწერი და ორი რემიქსი 1995-1996 წლების პერიოდიდან. სინგლი Thugz Mansion, ამ ალბომიდან, იქცა წარმატებულ ჰიტად. Better Dayz Let's Fall in Love (Parts 1 & 2) - The Isley Brothers Catchin Feelins Peter Piper - Run-DMC Late Night Have Your Ass Home by 11:00 - რიჩარდ პრაიორი Wind Parade - დონალდ ბერდი Last Night Changed It All (I Really Had a Ball) - ესთერ უილიამსი This Life I Lead Naturally Mine - Al B. Sure! Who Do U Believe In Manifest Destiny - Jamiroquai ↑ https://www.allmusic.com/album/r618950 ↑ http://www.hiphopdx.com/index/reviews/id.243 ↑ http://www.rapreviews.com/archive/2002_11F_better.html ↑ http://books.google.com/books?id=lRgtYCC6OUwC&pg=PR10&dq=2004+new+rolling+stone+album+online#PPA830,M1 2004 ↑ http://www.sputnikmusic.com/album.php?albumid=21794 ↑ 6.0 6.1 6.2 2Pac. AllMusic. ციტირების თარიღი: 2012-01-16. ↑ Die ganze Musik im Internet: Charts, News, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche. musicline.de. დაარქივებულია ორიგინალიდან — 2012-09-24. ციტირების თარიღი: 2012-01-16. ↑ სტივენ ჰანგი. 2 Pac – Better Dayz. dutchcharts.nl. დაარქივებულია ორიგინალიდან — 2012-10-25. ციტირების თარიღი: 2012-01-16. ↑ სტივენ ჰანგი. 2 Pac – Better Dayz. lescharts.com. ციტირების თარიღი: 2012-01-16. ↑ GFK Chart-Track. Chart-track.co.uk. დაარქივებულია ორიგინალიდან — 2012-06-07. ციტირების თარიღი: 2012-01-16. ↑ სტივენ ჰანგი. 2 Pac – Better Dayz. charts.org.nz. დაარქივებულია ორიგინალიდან — 2012-11-02. ციტირების თარიღი: 2012-01-16. ↑ სტივენ ჰანგი. 2 Pac – Better Dayz. hitparade.ch. დაარქივებულია ორიგინალიდან — 2012-11-11. ციტირების თარიღი: 2012-01-16. ↑ 2Pac – Better Dayz. Chart Stats (2002-12-14). ციტირების თარიღი: 2012-01-16. ↑ 2PAC | Artist. Official Charts. ციტირების თარიღი: 2012-01-16. ↑ http://www.officialcharts.com/charts/r-and-b-albums-chart/20021208/115 ↑ Canadian album certifications – 2Pac – Better Dayz. Music Canada. ↑ American album certifications – 2Pac – Better Dayz. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH ↑ British album certifications – 2Pac – Better Dayz. ბრიტანეთის ფონოგრამების მწარმოებლების ასოციაცია (2002). შეიყვანეთ Better Dayz ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ტუპაკი: აღდგომა (საუნდტრეკი)

Tupac: Resurrection — კომპანიის Amaru Entertainment მიერ გამოცემული ამავე სახელწოდების ფილმში შეტანილი სიმღერების კომპილაციური ალბომი. ალბომში შეტანილია ტუპაკის ცნობილი სიმღერები სხვა ალბომებიდან - Death Around the Corner (Me Against the World), Secretz of War (Still I Rise) და Holler if You Hear Me (Strictly 4 My N.I.G.G.A.Z.). ასევე შესაძლებელია ტუპაკის უკვე არსებული ვოკალის ახალი სიმღერების სახით მოსმენა - Ghost, One Day at a Time, და Runnin (Dying to Live). დისკი გამოცემიდან პირველი კვირის განმავლობაში გაიყიდა 420.000 ასლის ოდენობით. ალბომის სიმღერების დიდი ნაწილის პროდიუსერია ემინემი. ალბომის ბოლო სიმღერა, The Realist Killaz შეიცავს ტუპაკის ტექსტს სიმღერიდან 'Let'z Fight'. ამ ვერსიაში ასევე მონაწილეობს 50 ცენტიც, რომელიც რეპერ ჯა რულს აკრიტიკებს. საგულისხმოა, რომ ტუპაკს თავის მხრივ ჯა რულის მიმართ დიდი ანტიპატია ჰქონდა. Runnin' (Dying to Live) Dying to Live - ედგარ უინტერი The Realist Killaz Hail Mary - Makaveli Starin' Through My Rear View In the Air Tonight - ფილ კოლინზი ↑ https://www.allmusic.com/album/r666231 ↑ http://www.rapreviews.com/archive/2003_11_tupacres.html ↑ http://www.rollingstone.com/artists/tupacshakur/albums/album/295384/review/6211077/tupac_resurrection_sdtk ↑ American certifications – 2 Pac – Tupac: Resurrection (soundtrack). ამერიკის ხმისჩამწერი კომპანიების ასოციაცია (June 23, 2011). ↑ British album certifications – 2Pac – Tupac: Resurrection (soundtrack). ბრიტანეთის ფონოგრამების მწარმოებლების ასოციაცია (2002). შეიყვანეთ Tupac: Resurrection (soundtrack) ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ლებანი

ლებანი (ლათ. cotyledones) — მცენარის პირველი ფოთოლი, რომელიც წარმოიქმნება თესლში ჩანასახის ჯერ კიდევ არადიფერენცირებულ სხეულზე. მომდევნო ფოთლებისაგან (რომლებიც წარმოიქმნებიან ყლორტის კონუსზე) განსხვავდება ფორმით, აგებულებით და ზოგჯერ ფუნქციითაც კი, შიშველთესლოვან მცენარეებს 2-დან 15-მდე ლებანი აქვს, ორლებნიანებს — 2, ერთლებნიანებს 1. ლებანში დაგროვილია საკვები სამარაგო ნივთიერება. ზოგი მცენარის (მაგ. ლობიოს) თესლის გაღივების შემდეგ ლებნები მიწის ზემოთ ამოდის, მწვანდება და დროებით მწვანე ფოთლების ფუნქციას ასრულებს. ბარდის, მუხის, კაკლისა და სხვათა ლებანი გაღივებისას ნიადაგშივე რჩება და სამარაგო ნივთიერებების გამოლევის შემდეგ კვდება. ქართული საბჭოთა ენციკლოპედია, ტ. 6, თბ., 1983. — გვ. 152.
ლევან დადიანი (მრავალმნიშვნელოვანი)

საკუთარი სახელი ლევან დადიანი შეიძლება აღნიშნავდეს ერთ-ერთ შემდეგ პიროვნებათაგანს: ლევან I დადიანი — ოდიშის მთავარი; ლევან II დადიანი — ოდიშის მთავარი; ლევან III დადიანი — ოდიშის მთავარი; ლევან IV დადიანი — ოდიშის მთავარი; ლევან V დადიანი — ოდიშის მთავარი.
მარია შარაპოვა

მარია შარაპოვა (რუს. Мари́я Шара́пова; დ. 19 აპრილი, 1987, ნიაგანი, რსფსრ, სსრკ) — რუსი პროფესიონალი ჩოგბურთელი, მსოფლიოს ყოფილი პირველი ჩოგანი. შარაპოვას მოგებული აქვს 5 დიდი სლემის ტურნირი – 2 საფრანგეთის ღია პირველობა, 1 ავსტრალიის ღია პირველობა, 1 უიმბლდონი და 1 აშშ-ის ღია პირველობა. 2012 წელს საფრანგეთის ღია პირველობის მოგებით, შარაპოვამ კარიერული დიდი სლემი შეასრულა და გახდა ისტორიაში მეათე ქალი ჩოგბურთელი, რომელმაც აღნიშნულის მიღწევა შეძლო (ყველა დიდი სლემის ტურნირის მოგება). რუს ჩოგბურთელს ასევე ერთხელ აქვს მოგებული წლის შემაჯამებელი ტურნირი. ჯამში მას კარიერაში WTA-ის 36 ტურნირი აქვს ერთეულებში მოგებული. 2005 წელს 18 წლის ასაკში, შარაპოვა რეიტინგში მსოფლიოს პირველი ჩოგანი გახდა. ჯამში სხვადასხვა წლებში, იგი 21 კვირის განმავლობაში იკავებდა პირველ ადგილს. ოლიმპიურ თამაშებზე, მას ერთი ვერცხლის მედალი აქვს ერთეულებში მოპოვებული. სანაკრებო დონეზე, შარაპოვამ ერთხელ მოიგო 1 ფედერაციის თასი რუსეთის ნაკრებთან ერთად. კარიერა დაასრულა 2020 წლის 26 თებერვალს. მთავარი სტატია: მარია შარაპოვას სტატისტიკა და მიღწევები. (დ) – დახურული კორტი ოფიციალური საიტი (ინგლისური) მარია შარაპოვა Facebook-ზე მარია შარაპოვა Twitter-ზე შარაპოვა WTA-ს ოფიციალურ საიტზე შარაპოვა ITF-ის ოფიციალურ საიტზე დაარქივებული 2015-09-06 საიტზე Wayback Machine. შარაპოვა ფედერაციის თასის ოფიციალურ საიტზე დაარქივებული 2018-07-04 საიტზე Wayback Machine. ↑ „Maria Sharapova wins French Open by beating Sara Errani“. bbc.com. ციტირების თარიღი: 7 იანვარი 2018.
ლებარდე (მრავალმნიშვნელოვანი)

ლებარდე შეიძლება აღნიშნავდეს: ლებარდე — კურორტი მარტვილის მუნიციპალიტეტში; ლებარდე — მთა ეგრისის ქედზე.
ლებარდე (მთა)

ლებარდე — მთა საქართველოში, სამეგრელო-ზემო სვანეთის მხარის მარტვილისა და რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტების ადმინისტრაციულ საზღვარზე. მდებარეობს ეგრისის ქედის აღმოსავლეთ ნაწილში, მდინარეების ურაშულის (ხელედულის მარჯვენა შენაკადი) და ტეხურის სათავეებში, კურორტ ლებარდეს ჩრდილოეთით. სიმაღლე ზღვის დონიდან 2733 მ. აგებულია ქვედაიურული თიხაფიქლებით. კალთები დაფარულია ალპური მდელოებით. მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 152.
ლებარდე

ლებარდე — ადგილობრივი მნიშვნელობის მთის კლიმატურ-ბალნეოლოგიური კურორტი ეგრისის ქედზე, მარტვილის მუნიციპალიტეტში, ზღვის დონიდან 1600 მ. ახასიათებს ზომიერად რბილი ზამთარი (იანვრის საშუალო ტემპერატურა - 4,1 °C) და ზომიერად გრილი ზაფხული (აგვისტოს საშუალო ტემპერატურა 16 °C). ნალექები 1500 მმ წელიწადში. ძირითადი სამკურნალო ფაქტორია საშუალო მთის კლიმატი, ნახშირმჟავა მინერალური წყალი (წყლის ტემპერატურა 7-13 °C, მინერალიზაცია - 0,6-1,0 გ/ლ; საერთო დებიტი დღე-ღამეში 41 ათ. ლ). სამედიცინო ჩვენება: სუნთქვისა და საჭმლის მომნელებელ ორგანოთა ქრონიკული დაავადებანი. სეზონი - ივნისი-ოქტომბერი. ჯიქია ლ., კურორტი ლებარდე, თბ., 1981; ''უშვერიძე გ., ქართული საბჭოთა ენციკლოპედია, ტ. 6, თბ., 1983. — გვ. 152.
ლებადინური ჯიში

ლებადინური ჯიში — მსხვილი რქოსანი საქონლის, სარძევე-სახორცე მიმართულების ჯიშია. გამოყვანილია უკრაინაში სუმის ოლქის (ცენტრი ქ. ლებადინი) კოლმეურნეობებსა და საბჭოთა მეურნეობებში უკრაინული ნაცარა საქონლის შვეიცარულთან შეჯვარებისა და შემდგომში საუკეთესო ნაჯვართა გადარჩევის და „თავისში“ მოშენების გზით. ჯიში დამტკიცებულია 1950 წელს. ლებადინურ ჯიშს აქვს პროპორციული აღნაგობა, ფერად უმეტესად რუხი წაბლაა. ფურის სარძევე პროდუქტიულობა ყოველ ლაქტავიაზე 3000-3700 კგ რძეს შეადგენს, სანაშენეებში — 5000—6000 კგ-ს, სარეკორდო მონაწველია 123000 კგ. რძის ცხიმიანობაა 3,8—3,9%. კუროს მასა 850-1000 კგ. ფურისა — 500—550 კგ. ნაკლავის გამოსავალი 55—58%. ქართული საბჭოთა ენციკლოპედია, ტ. 6, თბ., 1983. — გვ. 153.
ლეგენდა (მრავალმნიშვნელოვანი)

ლეგენდა შეიძლება აღნიშნავდეს: ლეგენდა — პროზაული ჟანრის თხზულება; ლეგენდა — რუკის პირობითი ნიშნების და განმარტებების კრებული.
დასავლეთსლავური ენები

დასავლეთსლავური ენები რიცხობრივად სამი მთავარი და რამდენიმე მცირე ენისაგან შედგება, პოლონური, ჩეხური და სლოვაკური განვითარებული სალიტერატურო ენებია. პოლონური ენა ჩეხური ენა სლოვაკური ენა სორბული ენა (იგივე ლაუზიცური, ან ლუჟიცური, ან ვენდური) კაშუბური ენა სლოვინცური ენა პოლაბური ენა დასავლეთსლავური ენები თავის მხრივ იყოფა სამ - ჩრდილოურ, საშუალო და სამხრეთულ ჯგუფად. 1. (დასავლეთსლავური ენების) ჩრდილოურ ჯგუფში შედის პოლონური, ელბისა და ბალტოსლავური ენები, რომელთაგან მხოლოდ კაშუბური არის შემორჩენილი, ხოლო სლოვინცური და პოლაბური გამქრალი ენები. პოლონეთში კაშუბურ ენას პოლონური ენის დიალექტად მიიჩნევენ, რის გამოც იგი მოკლებულია სახელმწიფოებრივ მზრუნველობას და გაქრობის პირასაა მისული. 2. (დასავლეთსლავური ენების) საშუალო (ანუ სორბულ) ჯგუფში შედის ზემო და ქვემო სორბული ენები. ამ ენებსაც სხვა ენასთან (გერმ. ენა) ერთად უწევთ არათანაბარ პირობებში თანაარსებობა, რის გამო გაქრობის გზაზე დგანან. 3. (დასავლეთსლავური ენების) სამხრეთულ ჯგუფში შედის ჩეხური და სლოვაკური ენები, რის გამოც ამ ენებს ჩეხურ-სლოვაკური ენების ჯგუფსაც უწოდებენ. დასავლეთსლავური ენები მოიხმარენ ლათინურ ანბანს, ანუ ლატინიცას, რომელიც განივრცობა მცირეოდენი დიაკრიტიკული ნიშნებისა და ზოგიერთი ასოთშეთანხმების (Ą, Ć , Č, Ď, Dź, Ę, É, Ě, Í , Ł , Ń , Ň, Ó , Ř , Ś , Ť, Ú, Ů, W, Ý, Ź, Ż, Ž) მოშველიებით . დასავლეთსლავისტიკა არის სლავთმცოდნეობის ( სლავისტიკის ) ერთ–ერთი ქვედარგი, რომელიც დასავლეთსლავური ქვეყნების (უპირველეს ყოვლისა მათი ენებისა და კულტურების) შესწავლითაა დაკავებული. დასავლეთსლავისტიკა თავის მხრივ ძირითადი დასავლეთსლავური ენების მიხედვით დაიყოფა პოლონისტიკად, ბოჰემისტიკად და სლოვაკისტიკად. საქართველოში დასავლეთსლავისტიკა თითო–ოროლა ძირითადად მაინც პოლონური და ჩეხური ენების მცოდნეებითღა თუ შემოიფარგლება. გ. ჟუჟუნაშვილი: სამხრეთ და დასავლეთ სლავების ისტორია, XX საუკუნე. გიორგი ჟუჟუნაშვილი, გურამ კუტალაძე, ზაირა გერგედავა-ჭელიძე, რამაზ ვაჟბედაშვილი ; [რედ.: მერაბ ვაჩნაძე] ; თსუ - თბილისი: თბილ. უნ-ტის გამ-ბა, 2005. კ. მეშველიანი: სამხრეთ და დასავლეთ სლავების ისტორია : [ლექციების კურსი] - თბილისი; ნაწილი 1: პოლონეთი XIX საუკუნის I ნახევარში : თბილ. უნ-ტის გამ-ბა, 1979. კ. მეშველიანი: სამხრეთ და დასავლეთ სლავების ისტორია : ჩეხეთი და სლოვაკეთი XVIII-XX საუკუნეებში. თბილისი: თბილ. უნ-ტის გამ-ბა, 1982.
დიანა ღურწკაია

დიანა ღურწკაია (დ. 2 ივლისი, 1978, სოხუმი) — რუსეთში მოღვაწე ქართველი მომღერალი. დიანა წარმოშობით მეშახტე მამისა და მასწავლებელი დედის ოჯახიდანაა. დაბადებით ბრმამ, დიანამ შეძლო დაერწმუნებინა მუსიკის მასწავლებელი, რომ ფორტეპიანოზე დაკვრას მოახერხებდა. 10 წლის ასაკში პირველად გამოვიდა თბილისის ფილარმონიაში ირმა სოხაძესთან ერთად. 1995 წელს გაიმარჯვა მუსიკალურ კონკურსში „იალტა-მოსკოვი-ტრანზიტი“. 1999 წელს დაასრულა მოსკოვის გნესინის მუსიკალური სასწავლებლის საესტრადო განყოფილება. აფხაზეთის კონფლიქტის შემდეგ ოჯახი საცხოვრებლად რუსეთში გადავიდა. 2000 წელს სტუდიამ „ARC“ გამოუშვა მომღერლის სადებიუტო ალბომი, რომელშიც შევიდა იგორ ნიკოლაევისა და სერგეი ჩელობანოვის ლექსებზე დაწერილი სიმღერები. დიანა ღურწკაიას გამოსვლა 2008 წლის ევროვიზიაზე სიმღერით „Peace Will Come“
სამსონ ქუთათელაძე

სამსონ თენგიზის ძე ქუთათელაძე (დ. 4 მაისი, 1964, საჩხერე, საქართველოს სსრ, სსრკ — გ. 15 იანვარი, 2018, რუსთავი) — ქართველი სამხედრო პირი, ბრიგადის გენერალი. 1988 წელს დაამთავრა თბილისის ეკონომიკისა და სამართლის კომერციული ინსტიტუტი სპეციალობით იურისტი. ობერამერგაუს ნატოს სკოლა სპეციალობით კრიზისების მართვის კურსი, ნიუ-ჰემფშირის უნივერსიტეტი სპეციალობით სამხედრო დაგეგმვის კურსი. 1991 წლიდან მსახურობდან საქართველოს შეიარაღებულ ძალებში სხვადასხვა თანამდებობებზე. 2001 წლამდე მსახურობდა საჩხერის ბატალიონში. 2001 წლიდან ეროვნული გვარდიის შემადგენლობაში იყო. 2004–2006 წლებში იყო ეროვნული გვარდიის სარდალი. მონაწილეობა ჰქონდა მიღებული საქართველოს ტერიტორიული მთლიანობის დაცვაში ცხინვალის რეგიონსა და აფხაზეთის ომში (1992–1993), სამშვიდობო ოპერაციებში ერაყში. გავლილი ჰქონდა სამხედრო კურსები და წვრთნები ამერიკის შეერთებულ შტატებში, საფრანგეთში და დიდ ბრიტანეთში. 2008–2012 წლებში საქართველოს პარლამენტის წევრი, თავდაცვის და უშიშროების კომიტეტის თავმჯდომარის მოადგილე. პარლამენტში არჩეული იყო როგორც საჩხერის მუნიციპალიტეტის მაჟორიტარი დეპუტატი ერთიანი ნაციონალური მოძრაობიდან. შემდეგ მოღვაწეობდა კერძო ბიზნესის სექტორში. 2018 წლის 15 იანვარს ცეცხლსასროლი იარაღით მოკლეს რუსთავში. ვახტანგ გორგასლის მესამე ხარისხის ორდენი. მედალი საბრძოლო დამსახურებისათვის აშშ-ის ჯორჯიის შტატის მედალი განსაკუთრებული ღვაწლისთვის აშშ არმიის დეპარტამენტის მიერ გაცემული მედალი საბრძოლო მიღწევებისთვის აშშ-ის არმიის გენერალ-მაიორის საპატიო წოდება; საჩხერის საპატიო მოქალაქე საფრანგეთის საპატიო ლეგიონის ორდენი (2008) საქართველოს ეკლესიის უმაღლესი ჯილდო — წმინდა გიორგის ოქროს ორდენი (2010) სამსონ ქუთათელაძე — საქართველოს ბიოგრაფიული ლექსიკონი სამსონ ქუთათელაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ რუსთავში მოკლული პირი ყოფილი პარლამენტარი და გენერალი სამსონ ქუთათელაძეა, ინტერპრესნიუსი, 15.01.2018.
ანდრუს ანსიპი

ანდრუს ანსიპი (ესტ. Andrus Ansip; დ. 1 ოქტომბერი, 1956, ტარტუ, ესტონეთი) — ესტონელი პოლიტიკოსი. ესტონეთის პრემიერ-მინისტრი 2005-2014 წლებში. დაიბადა ტარტუში, 1979 წელს დაამთავრა ტარტუს უნივერსიტეტის ქიმიის ფაკულტეტი. 1978 წელს გაწევრიანდა კომუნისტურ პარტიაში. 1985 წელს მუშაობა დაიწყო ესტონეთის სსრ-ის კომპარტიის ტარტუს რაიონის მრეწველობისა და ტრანსპორტის ინსტრუქტორად. 1998 წელს აირჩიეს ტარტუს მერად და აღნიშნულ თანამდებობაზე დარჩა 2004 წლამდე. 2004 წელს გახდა რეფორმის პარტიის თავმჯდომარე. 2005 წელს პრეზიდენტმა არნოლდ რუიტელმა დაავალა ახალი მინისტრთა კაბინეტის ფორმირება. ჩამოაყალიბა კოალიციური მთავრობა ცენტრისტულ და სახალხო კავშირთან ერთად. მეუღლე ანუ ანსიპი პროფესიით გინეკოლოგია. ჰყავთ სამი ქალიშვილი. პრემიერ-მინისტრი ანდრუს ანსიპი დაარქივებული 2011-08-15 საიტზე Wayback Machine. ანდრუს ანსიპის ოფიციალური ბიოგრაფია ესტონეთის რეფორმის პარტიის საიტი
უელსის ეროვნული საფეხბურთო ნაკრები

უელსის ეროვნული საფეხბურთო ნაკრები — უეფა-ს წევრი საფეხბურთო ნაკრები. წარმოადგენს უელსს საერთაშორისო არენაზე. უელსის ეროვნულ ნაკრებს აკონტროლებს უელსის ფეხბურთის ასოციაცია. მიუხედავად იმისა, რომ უელსი დიდი ბრიტანეთისა და ჩრდილოეთ ირლანდიის გაერთიანებული სამეფოს ნაწილია, საერთაშორისო სპორტულ ღონისძიებებში (ოლიმპიური თამაშების გარდა) მას ცალკეული გუნდები წარმოადგენენ. 1954 წლამდე უელსის ეროვნულ გუნდს არ ჰყავდა მთავარი მწვრთნელი, გუნდის შემადგენლობა ირჩეოდა კოლეგიურად, ხოლო მწვრთნელის მოვალეობას გუნდის კაპიტანი ასრულებდა. ოფიციალური საიტი უელსის ეროვნული საფეხბურთო ნაკრები Twitter-ზე ↑ მთავარი მწვრთნელის მოვალეობის შემსრულებელი ერთ მატჩში დეივ ბოუენის მაგივრად. ↑ მთავარი მწვრთნელის მოვალეობის შემსრულებელი ერთ მატჩში. ↑ მთავარი მწვრთნელის მოვალეობის შემსრულებელი ორ მატჩში.
Hello (I Love You)

„Hello (I Love You)“ — ბრიტანელი როკ-მუსიკოს როჯერ უოტერსის 2007 წლის სიმღერა, რომელიც, კომპოზიტორ ჰოვარდ შორთან ერთად დაიწერა ფილმისთვის „უკანასკნელი მიმზი“. სიმღერის მუსიკალურ ვიდეოში ნაჩვენებია, თუ როგორ მუშაობენ ამ სიმღერაზე სტუდიაში, ხოლო ტექსტში ნახსენებია სტრიქონები პინკ ფლოიდის ალბომებიდან The Wall და The Dark Side of the Moon. სიმღერაში უოტერსი მღერის და უკრავს ბას გიტარაზე. სიმღერაში საუბარია იმაზე, თუ როგორ იმარჯვებს ბავშვის უმანკო ბუნება. როჯერ უოტერსი – ვოკალი, ბას-გიტარა სტივ გედი – დასარტყმელი საკრავები ჯერი ლეონარდი – გიტარა ჰენრი ჰეი – კლავიშებიანი საკრავები რაენონ ლი რინი – დამატებითი ვოკალი ჰოვარდ შორი, ჯეიმზ გათრი – პროდიუსერები ინფორმაცია საიტზე Discogs როჯერ უოტერსის ოფიციალური საიტი სიმღერის ტექსტი[დაარქივებული] საიტზე MetroLyrics ↑ PR Inside. "Hello (I Love you)" article. ციტირების თარიღი: 2007-01-16.
აგლომერაცია

საქალაქო აგლომერაცია (ლათ. agglomero, „ვუერთებ“) — დასახლებული პუნქტების, მეტწილად ქალაქური ტიპის, კომპაქტური დაჯგუფება, რომლებიც ალაგ-ალაგ ერთმანეთს ერწყმის და ერთიანდება რთულ მრავალკომპონენტურ დინამიკურ სისტემაში ინტენსიური საწარმოო, სატრანსპორტო და კულტურული კავშირებით. ანსხვავებენ მონოცენტრისტულ (ერთი მსხვილი ქალაქი-ბირთვის გარშემო ფორმირებული, მაგ. თბილისის აგლომერაცია) და პოლიცენტისტულ აგლომერაციებს (რომელთაც რამდენიმე ქალაქი-ბირთვი აქვთ, მაგ. რურის აუზში ქალაქების დაჯგუფება გერმანიაში). გაერთიანების მთავარი კრიტერიუმებია: მასიური სამსახურებრივი, საგანმანათლებლო, საყოფაცხოვრება, კულტურული და რეკრეაციული მგზავრობები; 1,5 საათის ფარგლებში დანიშნულების ადგილის მისაწვდომობა ტრანსპორტის კორიდორების გასწვრივ (რკინიგზა, ავტოგზა და მდინარე); რეგულარული საგარეუბნო ელექტრომავლების, ავტობუსების, თბომავლების არსებობა; საკუთარი ადმინისტრაციული რეგიონების დაქვემდებარებაში არსებული დასახლებები, გარდა ყველაზე მჭიდროდ მიმდებარე ურბანული დასახლებებისა; აეროპორტის, სარკინიგზო კვანძი-ტერმინალის, სამდინარო პორტი-ტერმინალის ერთიანობა; მჭიდრო დასახლება სატრანსპორტო კორიდორების გასწვრივ. დედამიწის უმსხვილესი აგლომერაციები, რომელთა მოსახლეობა 10 მილიონს აღემატება (2007 წლის 21 აპრილის მონაცემებით): ქართული საბჭოთა ენციკლოპედია, ტ. 1, თბ., 1975. — გვ. 59-60. United Nations World Urbanization Prospects, the 2009 Revision, Web Site of the United Nations Population Division: Data on Urban Agglomerations e-Geopolis project Research Group, University Paris-Diderot დაარქივებული 2012-05-18 საიტზე Wayback Machine. Principal Agglomerations of the World
ლეგუმინი

ლეგუმინი (ლათ. legumen , ნათ. ბრ. leguminis „პარკიანი მცენარე“) — სამარიგო ცილა გლობულინების ჯგუფისა. შედის პარკოსანი მცენარეების თესლის შედგენილობაში. ყველაზე კარგად არის შესწავლილი ბარდის ლებნების ლეგუმინი, რომელიც სხვა სამარაგო ცილასთან — ვიცილინთან ერთად გროვდება ალეირონის მარცვლებში. ქართული საბჭოთა ენციკლოპედია, ტ. 6, თბ., 1983. — გვ. 155.
არტემ ახნაზაროვი

არტემ მიხეილის ძე ახნაზაროვი (დ. 13 ოქტომბერი [ ძვ. სტ. 1 ოქტომბერი], 1866, თბილისი — გ. 28 მარტი, 1942, იქვე), ქართველი მწერალი, ჟურნალისტი, მთარგმნელი, საზოგადო მოღვაწე. პირველი მოთხრობა „კაკაბაძე“ გამოაქვეყნა 1885 ჟურნალ „ნობათში“. ამ დროიდან მოყოლებული ქართულ ჟურნალ-გაზეთებში სისტემატურად იბეჭდებოდა მისი მოთხრობები, ლექსები, სცენები, ფელეტონები „ორანის“, „ჩიორას“, „მანოელიძის“, „ალფას“, „დუშიკოს“ და სხვა ფსევდონიმებით. 1896—1902 წლებში თანამშრომლობდა ილია ჭავჭავაძის „ივერიაში“. თარგმნა ალექსანდრე პუშკინის , მიხეილ ლერმონტოვის, ლევ ტოლსტოის, მაქსიმ გორკის, ჯერომ კლაპკა ჯერომის, ემილ ზოლას, გი დე მოპასანისა]] და სხვათა ნაწარმოებები. გაგოშიძე შ., არტემ ახნაზაროვი, თბ., 1971; იმედაშვილი გ., ენციკლოპედია „საქართველო“, ტ. 1, გვ. 304, 1997 იმედაშვილი გ, ქართული საბჭოთა ენციკლოპედია, ტ. 2, თბ., 1977. — გვ. 108.
პეტარ სტოიჩევი

პეტარ სტოიჩევი (ბულგ. Петър Стойчев; 24 ოქტომბერი, 1976, მომჩილგრადი, ბულგარეთი) — ბულგარელი მარათონელი მოცურავე. შვიდგზის მსოფლიო თასის მფლობელი მარათონულ ცურვაში. ლა-მანშის სრუტე გადაცურა 6 საათსა და 57 წუთში — მსოფლიო რეკორდი (პირველი ადამიანი, რომელმაც ლამანში გადაცურა იყო მეთიუ ვები (ინგლ. Matthew Webb), მან 1875 წლის 25 აგვისტოს ამ სრუტის გადაცურვას მოანდომა 21 საათი და 45 წუთი). შეგიძლიათ იხილოთ მედიაფაილები თემაზე „პეტარ სტოიჩევი“ ვიკისაწყობში. ოფიციალური საიტი
ამურის ვეფხვი

ამურის ვეფხვი (ლათ. Panthera tigris altaica), აგრეთვე ცნობილი, როგორც უსურიული ვეფხვი და ციმბირული ვეფხვი — ვეფხვის ერთ-ერთი ყველაზე იშვიათი ქვესახეობა, რომელიც გვხვდება რუსეთის შორეულ აღმოსავლეთში, ჩრდილო-აღმოსავლეთ ჩინეთსა და შესაძლოა ჩრდილოეთ კორეაში. წარსულში ბინადრობდა კორეის ნახევარკუნძულზე, თუმცა ამჟამად უმთავრესად გავრცელებულია სიხოტე-ალინის მთიან რეგიონსა და რუსეთის შორეული აღმოსავლეთის პრიმორიეს მხარის სამხრეთ-დასავლეთ ნაწილში. ამურის ვეფხვი გენეტიკურად ახლოს დგას გადაშენებულ თურანის ვეფხვთან. ძირითადად იკვებება იზუბრით, მუშკით, გორალით, ლოსით, ციმბირული შველით, ხალებიანი ირემით, გარეული ღორით და ზოგჯერ პატარა ზომის ჰიმალაიური დათვითა და მურა დათვით; აგრეთვე თავს ესხმის კურდღელს, მებულულესა და ორაგულს. შეტანილია IUCN-ის წითელ ნუსხაში. ამურის ვეფხვის ნახვა თბილისის ზოოპარკშიც იყო შესაძლებელი. 21st Century Tiger დაარქივებული 2001-07-21 საიტზე Wayback Machine. Amur Leopard and Tiger Alliance (ALTA) – Conservation of Amur tigers and leopards in the wild World Wide Fund for Nature: Amur tiger
ლეგჰორნი

ლეგჰორნი — ქათმის ჯიში მეკვერცხული მიმართულებისა. გამოყვანილია XIX საუკუნეში აშშ-ში, იტალიური თეთრი ქათმის შეჯვარებით მინორულა, ესპანური ძიძგილა და სხვა ჯიშის ქათმებთან. ფერად თეთრი, წაბლისფერი, შავი ან ცისფერია. სხეულის აგებულებისა და ბიბილოს ფორმის მიხედვით არსებობს რამდენიმე სახესხვაობა. მამლის მასაა 2,3-2,7 კგ, დედლისა — 1,8-2,0 კგ. მეკვერცულობა 220-270 კვერცხი წელიწადში. საუკეთესო მოქცეული 300-ზე მეტ კვერცხს იძლევა. კვერცხის მასა 55-60 დ. ყოფილ სსრკ-ში პირველად 1925 წელს შემოიყვანეს. ადგილობრივ ქათმებთან შესაჯვარებლად და ახალი ჯიშების (რუსული თეთრი და სხვა) გამოსაყვანად იყენებდნენ. საქართველოში ლეგჰორნი 1925-1927 წლებში შემოიყვანეს. აშენებდნენ მეკვერცხეობის ფაბრიკებში — სამგორის სამომშენებლოში, მეფრინველეობის ამიერკავკასიის ზონალურ საცდელ სადგურში, საქართველოს ზოოტენიკურ-სავეტერინარო სასწავლო-კვლევით ინსტიტუტის კრწანისის სასწავლო-ექსპერიმენტულ მეურნეობაში. ანთაძე ნ., ქართული საბჭოთა ენციკლოპედია, ტ. 6, თბ., 1983. — გვ. 156.
ლედეშდვი

ლედეშდვი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ განშტოების — ცალგმილის ქედზე. სიმაღლე ზღვის დონიდან 3826 მ. ლედეშდვი აგებულია იურული თიხაფიქლებით, ქვიშაქვებითა და კირქვებით. ახასიათებს ნივალური ლანდშაფტი. უთმელიძე მ., ქართული საბჭოთა ენციკლოპედია, ტ. 6, თბ., 1983. — გვ. 156.
სუმატრის ვეფხვი

სუმატრის ვეფხვი (ლათ. Panthera tigris sumatrae) — ბინადრობს მხოლოდ კუნძულ სუმატრაზე (ინდონეზია), ბუნებაში 400-500 სუმატრის ვეფხვია, ხოლო ზოოპარკებში 235 ვეფხვია; სუმატრის ვეფხვის შენარჩუნებისთვის ორგანიზებულია ნაკრძალები, იგი ყველაზე პატარა ვეფხვის ქვესახეობაა (თუ არ ჩავთლით ბალის ვეფხვს რომელიც ამჟამად გადაშენებულია) ზრდასრული მამრის წონა 100-140 კილოგრამია. ამურის ვეფხვი (P.t. altaica) ჩინური ვეფხვი (P.t. amoyensis) ინდოჩინური ვეფხვი (P.t. corbetti) ბენგალური ვეფხვი (P.t. tigris) მალაიზიური ვეფხვი (P.t. jacksoni) ბალის ვეფხვი (P.t. balica) იავის ვეფხვი (P.t. sondaica) კასპიური ვეფხვი (P.t. virgata) ვიკისაწყობში არის გვერდი თემაზე: სუმატრის ვეფხვი The Sumatran Tiger Trust დაარქივებული 2007-06-08 საიტზე Wayback Machine. Tiger Facts - Sumatran Tiger დაარქივებული 2013-12-31 საიტზე Wayback Machine.
ბალის ვეფხვი

ბალის ვეფხვი (ლათ. Panthera tigris balica) — ვეფხვების გადაშენებული ქვესახეობა, ისტორიული გავრცელება კუნძული ბალი (ინდონეზია). უკანასკნელი ვეფხვი მოკლეს 1937 წლის 27 სექტემბერს. თავის დროზე ყველაზე პატარა ვეფხვი იყო — მისი წონა 90-100 კგ მერყეობდა. ამურის ვეფხვი (P.t. altaica) ჩინური ვეფხვი (P.t. amoyensis) ინდოჩინური ვეფხვი (P.t. corbetti) სუმატრის ვეფხვი (P.t. sumatrae) ბენგალური ვეფხვი (P.t. tigris) მალაიზიური ვეფხვი (P.t. jacksoni) იავის ვეფხვი (P.t. sondaica) კასპიური ვეფხვი (P.t. virgata) Seidensticker, J. "Bearing witness: observations on the extinction of Panthera tigris balica and Panthera tigris sondaica". Tigers of the World: the biology, biopolitcs, management and conservation of an endangered species. Ed. R. L. Tilson and U. S. Seal. Park Ridge, NJ: Noyes, 1987. ვიკისაწყობში არის გვერდი თემაზე: ბალის ვეფხვი The Bali Tiger დაარქივებული 2006-01-06 საიტზე Wayback Machine. The Sixth Extinction - Species Info - Bali Tiger დაარქივებული 2006-09-07 საიტზე Wayback Machine. Save The Tiger Fund - Death of the Bali Tiger დაარქივებული 2007-10-27 საიტზე Wayback Machine. IUCN Red List of Threatened Species: Panthera tigris ssp. balica